30/08/2018 | Administración LocalProvincial
Deputación Provincial da Coruña
Servizo de Desenvolvemento Territorial e Medio Ambiente. Sección Desenv. Territ., Coop. e Medio Ambiente
Concesión definitiva das subvencións correspondentes ao programa DP0026, de axudas para o cofinanciamento de proxectos de investimentos no ámbito da cooperación ao desenvolvemento durante o 2018

RESOLUCIÓN NÚM.29100/2018, DO 29 DE AGOSTO, POLA QUE SE APROBA A CONCESIÓN DEFINITIVA DAS SUBVENCIÓNS CORRESPONDENTES AO PROGRAMA DP0026, DE AXUDAS PARA O COFINANCIAMENTO DE PROXECTOS DE INVESTIMENTOS NO ÁMBITO DA COOPERACIÓN AO DESENVOLVEMENTO DURANTE O 2018 Código: DP0026/2018 Expte.: 2017000019169 Don VALENTÍN GONZÁLEZ FORMOSO, Presidente da Deputación Provincial da Coruña, Mediante resolución da Presidencia 26.398/2018, do 27 de xullo, que foi publicada no BOP do 1 de agosto de 2018, concedeuse de forma provisional, as subvencións da convocatoria DP0026: Programa de axudas para o cofinanciamento de proxectos de investimentos no ámbito da cooperación ao desenvolvemento durante o 2018, abrindo un prazo de 10 días hábiles, contados a partir do día seguinte ao da publicación da resolución provisional no Boletín Oficial da Provincia, para que os solicitantes puidesen comunicar, se é o caso, a desistencia da solicitude, presentar solicitude de reformulación ou de cambio de obxecto da subvención, presentar alegacións ou emenda de erros. Transcorrido o devandito prazo de 10 días sen que por parte dos solicitantes se formulase desistencia expresa, a subvención considerarase aceptada tacitamente. Visto que finalizou o prazo concedido aos interesados pola resolución devandita e vistas as solicitudes de reformulación ou de cambio de obxecto, alegacións, emendas e desistencias que os interesados presentaron. Vistos o informe do Servizo Servizo de Desenvolvemento Territorial e Medio Ambiente e o informe do Servizo de Fiscalización. RESOLVO: 1º.- Corrixir o erro aritmético da RP núm.26.398/2018, do 27 de xullo, de concesión provisional das subvencións do Programa DP DP0026/2018, polo que respecta ao importe concedido provisionalmente á Fundación Odontoloxía Solidaria (CIF G81833667), no sentido que se indica, de acordo coas bases específicas: Onde dí: Importe da subvención: 6.708,00 € Pspto. subvencionado que se ha xustificar: 8.621,00 € Debe dicir: Importe da subvención: 8.000,00 € Pspto. subvencionado que se ha xustificar: 10.281,45 € 2º.- Aprobar a concesión das subvencións incluídas as reformulacións e cambios de obxecto correspondentes ao programa DP0026: Programa de axudas para o cofinanciamento de proxectos de investimentos no ámbito da cooperación ao desenvolvemento durante o 2018, seguintes: 3º.- Autorizar a todas as entidades que o solicitaron para que poidan contratar máis do 50% da actividade subvencionada e/ou concertar a execución total ou parcial do obxecto da subvención con persoas vinculadas á entidade, cumprindo os requisitos establecidos no artigo 29.7. d da Lei 38/2003, do 17 de novembro, xeral de subvencións (o importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 4º.- Dispor o gasto das subvencións concedidas con cargo á seguinte aplicación orzamentaria: 0520/23131/781, fase A, referencia núm.22018001634, operación núm.220180013734, importe: 44.977,21 €. 5º.- Publicar a presente resolución definitiva no Boletín Oficial da Provincia, co que se entenderá notificada aos interesados, de acordo co establecido no artigo 45.1. b. da Lei 39/2015, de 1 de outubro, do Procedemento Administrativo Común das Administracións Públicas. Contra a presente resolución, que pon fin á vía administrativa, pódese interpor alternativamente recurso de reposición potestativo, no prazo dun mes perante o mesmo órgano que ditou o acto, ou recurso contencioso-administrativo, perante o Xulgado do Contencioso Administrativo da Coruña ou daquel no que teña o seu domicilio o recorrente, á súa elección, no prazo de dous meses, a partir do día seguinte a aquel no que teña lugar a notificación. Se se optara por interpor o recurso de reposición potestativo non se poderá interpor recurso contencioso administrativo ata que aquel sexa resolto expresamente ou se produza a súa desestimación por silencio. Todo isto, sen prexuízo de que se exercite calquera outro recurso que se estime pertinente. A Coruña, 29 de agosto de 2018 O PRESIDENTE, SECRETARIO XERAL, D. Valentín González Formoso José Luis Almau Supervía